
Læringsmiljøutvalget

Årsrapport 2008 og Handlingsplan 2009

Bakgrunn og etablering 

Lov om universiteter og høgskoler § 4–3, første ledd gir styret ved institusjonen et overordnet ansvar for studentenes læringsmiljø. Institusjonen skal ha et læringsmiljøutvalg (LMU) som skal bidra til at bestemmelsene i § 4-3 blir gjennomført. Høgskolestyret vedtok LMUs mandat 20.06.2007 (se vedlegg 1). 

Utvalget består av fire tilsatte og fire studenter. De tilsattes representanter er; rådgiver for funksjonshemmede studenter, studiedirektør, teknisk sjef, dekan for én av avdelingene. Disse oppnevnes for 4 år, mens studentrepresentantene oppnevnes av Studentparlamentet for ett år av gangen. I tillegg til disse 8 representantene har Studentsamskipnaden (SiT) en fast observatør med tale og forslagsrett i utvalget. 

Utvalget rapporterer årlig til høgskolestyret. LMUs oppgave er å følge opp at det fysiske og psykiske læringsmiljøet er best mulig. Noen sammenligner utvalget med ansattes Arbeidsmiljøutvalg.

Læringsmiljøutvalget har hatt følgende medlemmer og varamedlemmer i 2008:

01.01.2008-31.07.2008

	Medlemmer:
	Vara medlemmer:

	Leder Silje Anita Holand, student
	Aleksander Uthus, student

	Nestleder: Kari Berget, studiedirektør
	Gunnar Bendheim, seniorrådgiver

	Tormod Bekken, teknisk sjef
	Terese Brekke, driftsleder

	Per Borgesen, dekan
	Thorleif Hjeltnes, førstelektor

	Hege Moe, rådgiver for funksjonshemmede studenter
	Eva T. Voldhagen, seksjonssjef

	Inger-Johanne Kjærnsrød, student
	Anna Tokle, student

	Vibeke Tobiassen Faane, student
	Guro Cederløv, student

	Thomas Næss, student
	Harald Sigurdson, student


31.07.2008-31.12.2008

	Medlemmer:
	Vara medlemmer:

	Leder Silje Anita Holand, student
	Aleksander Uthus, student

	Nestleder: Kari Berget, studiedirektør
	Gunnar Bendheim, seniorrådgiver

	Tormod Bekken, teknisk sjef
	Terese Brekke, driftsleder

	Per Borgesen, dekan
	Thorleif Hjeltnes, førstelektor

	Oddrun Bollingmo, rådgiver for funksjonshemmede studenter 
	Marit E. Skrødal, rådgiver

	Inger-Johanne Kjærnsrød, student
	Daniel G. Weber, student

	Thea Indahl Mæhlum, student 
	Ikke valgt

	Olav Reppen Breivik, student 
	Ikke valgt


Observatør:

Suzette Paasche, direktør for velferd, SiT (hele året)

Vara: Snorre Simonsen, driftssjef, SiT (hele året)

Sekretær for utvalget:

Signe Marie Søraunet, førstekonsulent ved SFS, Høgskoleadministrasjonen.
Organisasjon

Læringsmiljøutvalget har hatt 8 møter i rapporteringsperioden. Utvalget har vært stabilt med få utskiftninger i løpet av perioden. To av studentrepresentantene har fulgt utvalget i kalenderåret, mens de andre to er valgt for studieåret. Når det gjelder representantene fra de ansatte er de medlemmer i LMU i kraft av sin funksjon ved HiST. Tilsettingen av ny koordinator for funksjonshemmede studenter medførte derfor en ny person i LMU. Studentrepresentanten Silje Anita Holand har i 2008 ledet utvalget, mens studiedirektør Kari Berget har vært nestleder. Leder, nestleder og sekretær har holdt formøter før de aller fleste møtene, en praksis som anbefales videreført. 

Målsetning 
Ut fra handlingsplan for 2008, har LMUs målsetning vært:
· Tiltaksplan etter helse- og trivselsundersøkelsen

• Rus/ rusproblematikk

• Egen avtale med Quak!
• Fysisk læringsmiljø på ALT

• Økonomi, angst, studievaner og veiledning

· Se Helse- og trivselsundersøkelsen i sammenheng med interne studiekvalitetsundersøkelser i HiST.

· Besøksrunde på avdelingene.

· Justere handlingsplanen i tråd med de innspill en får.

· Skrive en kortfattet rapport for 2007 og handlingsplan for 2008 om arbeidet med funksjonshemmede studenter.
· Profilere utvalget gjennom besøksrunde, utdeling av læringsmiljøprisen og nettsidene. Synliggjøre arbeidet som gjøres.

· Avklare grenseoppgangen ift ansvar mellom Kvalitetsutvalget og LMU.
· Formalisere samhandlingen med SiT knyttet til krisehåndtering.
· Komme med innspill til budsjettprosessen for 2009.
· Videreutvikle samarbeidet med LMU på NTNU og DMMH.
· Tilgjengelighet til drikkevann på alle campuser, profilere LMU gjennom tiltaket.
· Fokus på studentenes læringsmiljø ved endringer i eksisterende bygningsmasse.
· Gjennomgang av eksisterende bygningsmasse med tanke på hvilke utbedringer som ikke kan vente på en ny campus.
Gjennomføring

LMU har gjennom året hatt et aktivt forhold til oppfølgingen av helse- og trivselsundersøkelsen (HOT). Flere av utvalgsmedlemmene har også deltatt i en felles arbeidsgruppen for oppfølgingsarbeidet sammen med representanter fra blant annet SiT, NTNU og DMMH. Det har blitt orientert fra arbeidet underveis, og LMU har også avgitt høringssvar på Handlingsplan, Helse og trivsel for studenter i Trondheim, 2008-2010. I den sammenheng avga også ledelsen ved HiST en uttalelse som i store trekk er sammenfallende med LMU sine synspunkter. Det er av avgjørende betydning at Handlingsplanen følges opp og ikke glemmes frem til neste gang det kjøres en lignende undersøkelse. I denne sammenheng må LMU se til at arbeidsgruppen som skal følge opp arbeidet på tvers av institusjonsgrensene opprettes. LMU ønsker at HOT skal gjennomføres med jevne mellomrom. HOT har ikke blitt sett i sammenheng med de interne studiekvalitetsundersøkelsene i HiST, da det ikke har vært avgjort hvordan de institusjonelle studiekvalitetsundersøkelsene skal være.
LMU har våren 2008 fullført besøksrunden som ble startet høsten 2007. Målet med besøksrunden var å besøke alle avdelingene, for å fortelle om LMU, bli bedre kjent med situasjonen på avdelingen, samt å ta med innspill fra avdelingene tilbake. Fra LMU reiste primært leder og sekretær, og det var opp til dekan og studentutvalgsleder på hver enkelt avdeling hvilke studenter og ansatte de ville ta med i møtet. Inntrykkene fra avdelingsbesøkene har blitt tatt med inn i LMU-møtene. Det viser seg at læringsmiljø er et tema som opptar både studenter og dekaner på alle avdelingene, men at de utfordringene man har varierer fra avdeling til avdeling. Noen temaer går imidlertid igjen, så som utfordringer knyttet til mangel på grupperom og lesesalsplasser og vanskeligheter med å få tillitsvalgtsystemet til å fungere slik det er tenkt. For LMU sin del må besøksrunden betegnes som svært nyttig, og tilbakemeldingene fra avdelingene var også at det var lærerikt og nyttig med et møte hvor læringsmiljø ble satt i fokus. Som oppfølging ble det avtalt at man skulle dra tilbake til ASP, AHS og ALT for å følge opp henholdsvis flyttingen til Øya, og et oppstartsprosjekt for ALT-studentene. Disse oppfølgingsbesøkene må på grunn av tidsnød i stedet gjennomføres våren 2009. 
Det har i løpet av året tiltrådt en ny rådgiver for funksjonshemmede studenter, og den nye rådgiveren ble invitert til LMU allerede før hun tiltrådte i stillingen. Generelt kan vi si at tilrettelegging for funksjonshemmede studenter har vært ett sentralt tema for LMU i 2008. Sekretær deltok sammen med en av studentrepresentantene på Nasjonal konferanse om inkluderende læringsmiljø. Der fikk man blant annet innsyn i en forestående lovendring (diskriminerings- og tilgjengelighetsloven) som gjør at manglende tilrettelegging kan påklages som diskriminering. LMU stilte seg bak Studentparlamentets vedtak om at HiST bør være proaktiv i forhold til denne lovendringen. Universell utforming er kontinuerlig et tema for Bygningsdrift ved HiST. Fra studentenes side har det gjennom LMU blitt ytret et spesielt ønske om å oppgradere Sverres gate 12 hvor flere studentorganisasjoner har tilholdssted, slik at det blir mulig for funksjonsnedsatte å delta på denne arenaen. 
Profileringen av LMU har i 2008 foregått på tre fronter. For det første har nettsidene til LMU blitt brukt aktivt, og de fremstår nå som svært oversiktlige. For det andre har LMU blitt profilert gjennom besøksrunden. Der har det blitt formidlet at det er en lav terskel for å kunne kontakte LMU, og å melde inn saker til oss, samtidig som vi har frontet en forståelse om at det er viktig å løse saker på riktig nivå (tillitsvalgtes rolle). For det tredje har Læringsmiljø- og studiekvalitetsprisen blitt delt ut. Prisen er en sammenslått pris for læringsmiljø- og studiekvalitet.  Læringsmiljøprisen ved Høgskolen i Sør-Trøndelag ble sist utdelt på studiekvalitetsdagen 1.april 2008. STØH og JenteNett ble tildelt 25 000 kr hver for sitt bidrag til et godt læringsmiljø på henholdsvis TØH og AITeL. 
HiST opprettet høsten 2008 et nytt Studie- og kvalitetsutvalg (SKU). Dette utvalget har et mandat som på noen punkt grenser opp til LMU. Det har derfor vært ønskelig at utvalgene drøftet felles utfordringer og tydeliggjorde i større grad hvem som tar ansvar for hva. SKU har imidlertid hatt kun ett møte i 2008, derfor er dette et område det er naturlig å følge opp i 2009. 
I Handlingsplanen for 2008 står det at et prioritert område er å: Formalisere samhandlingen med SiT knyttet til krisehåndtering. HiST har bedt SiT ta det operative koordineringsansvaret for krisehåndtering i den akutte fasen der studenter er berørt. SiT ønsker bistå, men har så langt ikke ønsket å ta dette koordineringsansvaret. Dette er et område som bør ha prioritet i 2009.

LMU har gitt innspill til budsjettprosessen, og er tilfreds med at Bygningsdrift prioriterer nye lesesalsplasser i henhold til de resultatene som har kommet frem fra HOT og rammekvalitetsundersøkelsen. HiST har søkt departementet (KD) om midler for å imøtekomme de krav som nytt lovverk stiller i den nye Lov om forbud mot diskriminering på grunn av nedsatt funksjonsevne (diskriminerings- og tilgjengelighetsloven)
[ http://www.lovdata.no/all/tl-20080620-042-0.html ]
Det har ikke blitt arrangert felles møte med LMU på NTNU og DMMH, men det anbefales å arbeide med videreutvikling av samarbeidet i 2009.
Som et miljøtiltak for å redusere studentenes inntak av brus og andre sukkerholdige drikker, har administrasjon igangsatt en aksjon for å utplassere flere drikkevannstasjoner. Disse vil være på plass i første kvartal i 2009.

Administrasjon ved Bygningsdrift arbeider kontinuerlig i samarbeid med dekanstabene med å oppdatere og utvikle våre undervisningsarealer i takt med trender i tiden. I de siste årene har det vært mye fokus på etablering av flere og flere grupperom. Siste eksempel på dette er at kapellet på ALT er omgjort til lesesalplasser. 

Administrasjonen ved Bygningsdrift har høy fokus på drift og vedlikehold slik at vi holder balanse med slitasjen. Spesielt viktig er det nå under arbeidet med samlokalisering at dette prioriteres. Imidlertid må større og mer dyptgående investeringer/rehabiliteringer ses opp mot disse prosjektene slik at ufornuftig investering ikke realiseres.

Handlingsplan 2009

LMU har funnet det mest hensiktsmessig å utforme en Handlingsplan for kommende år i samme dokument som den årlige rapporten. Handlingsplanen angir retning, men det må være rom for justeringer.
	Hva
	Når
	Hvem har ansvar 
	Hvem deltar

	Oppfølgingsbesøk hos ASP i etterkant av flytting til Øya

	Vår

2009
	Leder
	Leder, nestleder, sekretær

	Oppfølgingsbesøk hos AHS i etterkant av at de ble igjen ”alene” i Ranheimsveien


	Vår 2009
	Leder
	Leder, nestleder, sekretær

	Oppfølgingsbesøk hos ALT i etterkant av studiestartsprosjekt høsten 2008 


	Vår 2009
	Leder
	Leder, nestleder, sekretær

	Oppfølging av resultatene fra inntakskvalitetsundersøkelsen

	Vår 2009
	Leder
	LMU

	Følge med i utviklingen omkring de interne studiekvalitetsundersøkelsene i HiST som direkte eller indirekte angår læringsmiljø


	2009
	Leder
	LMU

	Profilere læringsmiljø- og studiekvalitetsprisen


	2009
	Sekretær
	LMU

	Handlingsplan for helse- og trivselsundersøkelsen (HOT) følges opp.


	2009
	To representanter fra utvalget er medlem i gruppe for oppfølging.

	LMU

	Formalisere samhandlingen med SiT knyttet til krisehåndtering

	Vår 2009
	Studiedirektør
	LMU

	Komme med innspill til budsjettprosessen for 2010


	August/ September 2009
	Leder
	LMU


	Avklare grenseoppgangen ift ansvar mellom SKU og LMU


	Vår 2009
	Studiedirektør
	LMU

	Ta initiativ til samarbeid med arbeidsmiljøutvalget (AMU) i de saker det er naturlig


	2009
	Leder
	

	Videreutvikle samarbeidet med LMU på NTNU og DMMH


	2009
	Leder og sekretær
	LMU

	Profilere LMU gjennom iversetting av flere drikkevannsautomater på alle campuser.

	1. kvartal 2009
	Teknisk sjef, en student-representant i utvalget

	

	Fokus på studentenes læringsmiljø ved endringer i eksisterende bygningsmasse


	2009
	Teknisk sjef
	LMU

	Gjennomgang av eksisterende bygningsmasse med tanke på hvilke utbedringer som ikke kan vente på en ny campus. Spesielt et fokus på tilgjengelighet og resultater fra studentundersøkelser som argument for utbedringer


	2009
	Teknisk sjef
	LMU

	Følge med på utviklingen innenfor campusutviklingen/samlokaliseringsspørsmålet, og uttale seg når det er relevant for utvalgets mandat og handlingsplan. 


	2009
	Teknisk sjef
	LMU

	Støtte opp om tiltak som kan bedre studentenes økonomi og derved læringsmiljø

	2009
	Nestleder
	LMU


	Følge med på ikrafttredelsen av diskriminerings- og tilgjengelighetsloven og eventuelle konsekvenser denne vil ha for HiST og studentene i samsvar med ønsket om at HiST skal ha en proaktiv holdning til loven. 

	2009
	Leder, nestleder, sekretær
	LMU

	Tilrettelegge for bruk av studenters private PC/laptop.


	2009
	Teknisk sjef
	LMU

	Påse at det blir etablert et elektronisk avvikssystem som er enkelt i bruk 
(i samarbeid med SKU)


	2009
	Leder
	LMU


Høgskolen i Sør-Trøndelag, 22.01.2009
Silje Anita Holand (leder)



Kari Berget (nestleder)
Olav Reppen Brevik
Inger-Johanne Kjærnsrød
Thea Indahl Mæhlum

Tormod Bekken

Oddrun Bollingmo

Per Borgesen

Signe Marie Søraunet (sekretær)

